Tata Motors

Tata Motors Limited, joka tunnetaan myös nimellä TELCO (TATA Engineering and Locomotive Company) on Intian suurin henkilöautojen valmistaja ja on osa Tata Groupia. Yhtiö oli vuonna 2013 maailman 19:nneksi suurin autovalmistaja 1,1 milj. autollaan.

Alkuvuonna 2008 Tata osti Ford Motor Companyltä Jaguarin ja Land Roverin  2,3 miljardilla dollarilla eli noin 1,5 miljardilla eurolla.
Kauppaan sisältyivät myös brittiläiset Rover-, Daimler- ja Lanchester-tuotemerkit.

Tuotantomallit

Henkilöautot 
 Tata Sierra
 Tata Estate
 Tata Sumo/Spacio
 Tata Safari
 Tata Indica
 Tata Indigo
 Tata Indigo Marina
 Tata Nano (Syyskuu 2008)
 Tata Indica Vista
 Tata Manza
 Tata Aria
 Tata Zica

Sähköauto
Tata on kehittänyt myös sähköauton yhdessä norjalaisen Miljøbil Grenland -yhtiön kanssa. Miljøbil Grenland kehittää erityisesti sähköautojen latausasemia. Tatan Indica sähköautossa on litium-akut ja toimintasäde 175-200 km. Autot on tarkoitus valmistaa Norjassa.

Maan pakkolunastus
Syyskuussa 2008 intialaiset maanviljelijät vastustivat mielenosoituksessa maan aikeita pakkolunastaa heidän peltoaan Tata Motorsin Nano-merkkisen tehtaan rakentamista varten. Paikalliset opiskelijat osallistuivat mielenosoitukseen.

Lähteet

Aiheesta muualla 

Tata Motors

Autonvalmistajat
Intialaiset pörssiyhtiöt